Politiets nasjonale beredskapssenter

Politiets nasjonale beredskapssenter (PNB) er et statlig anlegg oppført på Taraldrud i Nordre Follo. Anlegget huser politiets nasjonale beredskapssressurser; Beredskapstroppen, Bombegruppen, Krise- og gisselforhandlertjenesten og Politihelikoptertjenesten.

 Bakgrunn 
Diskusjonen om å bygge et felles trenings- og beredskapssenter for politiets nasjonale beredskapsressurser pågikk lenge. Lokaliseringsdebatten pågikk fra Politihelikoptertjenesten ble etablert på Oslo lufthavn i 2003.

 Formål 
Målet med politiets nasjonale beredskapssenter er å legge til rette for å forebygge, avverge og håndtere ekstraordinære hendelser og kriser, og å skape trygghet for befolkningen. Senteret skal gi rask, effektiv og sikker innsats fra beredskapsressursene.

Beredskapssenteret tilbyr treningsfasiliteter for beredskapsressursene, livvakttjenestene og for innsatspersonell fra politiets tolv politidistrikter. Noe samtrening og erfaringsutveksling med Forsvaret og internasjonale enheter gjennomføres også på senteret.

Det er også opprettet en felles kommandoplass for alle avdelingene, som gir en totaloversikt og et døgnkontinuerlig punkt som kan støtte med etterretning og oppdragsinformasjon.https://www.politiforum.no/beredskap-beredskapssenteret-beredskapstroppen/bli-med-pa-innsiden-av-beredskapssenteret/208138

I desember 2025 ble det kjent at det i løpet av 2026 skal opprettes et antidronesenter på Beredskapssenteret.

 Oppføring og overtakelse 
Statsminister Erna Solberg la ned grunnstenen til beredskapssenteret 21. august 2018.

I august 2020 meldte entreprenøren at senteret var klart til overtakelse og at innflyttingen av politiets utstyr ville starte fra 1. september.https://app.retriever-info.com/go-article/00288320200827317623275/1105677/monitor/search?type=jwt Senteret kom i full drift i desember 2020.

Senteret ble offisielt åpnet av Erna Solberg 31. mai 2021.https://www.aftenposten.no/norge/i/WOwKor/solberg-aapnet-politisenter-som-kan-sende-200-familier-paa-flyttefot

 Fasiliteter og drift 
PNB består av adkomstbygg, hovedbygg, helikopterbase og treningsbygg (gymsal, svømmehall og styrkerom), skytebaner, skytehus, klatretårn, SIBO-landsby (strid i bebygget område), hus for hundetrening og hinderløype.

Politiets fellestjenester har ansvaret for forvaltning, teknisk drift og service.

Politiet kan trene inntil 500 betjenter i året fra Utrykningsenhetene på senteret.

Referanser

Eksterne lenker
 Nettside

Kategori:Norsk politi
Kategori:Byggverk i Nordre Follo
Kategori:Etableringer i 2020